CELEX: 32011R0068
Language: sl
Date: 2011-01-28 00:00:00
Title: Uredba Komisije (EU) št. 68/2011 z dne 28. januarja 2011 o vnaprejšnji določitvi zneska pomoči za zasebno skladiščenje prašičjega mesa

29.1.2011   
            
            
               SL
            
            
               Uradni list Evropske unije
            
            
               L 26/2
            
         UREDBA KOMISIJE (EU) št. 68/2011
   z dne 28. januarja 2011
   o vnaprejšnji določitvi zneska pomoči za zasebno skladiščenje prašičjega mesa
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 43(a) in (d) v povezavi s členom 4 Uredbe,
   ob upoštevanju naslednjega:
   
               (1)
            
            
               Člen 37 Uredbe (ES) št. 1234/2007 določa, da v primerih ko povprečna tržna cena Skupnosti za prašičje trupe, kakor je ugotovljena glede na cene, zabeležene v vsaki državi članici na reprezentativnih trgih Skupnosti in ovrednotene s koeficienti, ki odsevajo relativno velikost prašičje črede v vsaki državi članici, je in bo verjetno še naprej nižja od 103 % referenčne cene, se Komisija lahko odloči, da dodeli pomoč za zasebno skladiščenje.
            
         
               (2)
            
            
               Tržne cene so padle pod to raven; glede na sezonska in ciklična gibanja to stanje lahko traja. Zato je primerno dodeliti pomoč za zasebno skladiščenje.
            
         
               (3)
            
            
               Člen 31 Uredbe (ES) št. 1234/2007 določa, da se pomoč za zasebno skladiščenje lahko dodeli za prašičje meso ter da Komisija določi pomoč vnaprej ali z razpisnim postopkom.
            
         
               (4)
            
            
               Uredba Komisije (ES) št. 826/2008 z dne 20. avgusta 2008 o skupnih pravilih za dodelitev pomoči za zasebno skladiščenje za nekatere kmetijske proizvode (2) določa skupna pravila za izvajanje sheme pomoči za zasebno skladiščenje.
            
         
               (5)
            
            
               V skladu s členom 6 Uredbe (ES) št. 826/2008 se vnaprej določena pomoč dodeli skladno s podrobnimi pravili in pogoji iz poglavja III navedene uredbe.
            
         
               (6)
            
            
               Za lažje upravljanje ukrepa so proizvodi iz prašičjega mesa razvrščeni po podobnostih glede na višino stroškov skladiščenja.
            
         
               (7)
            
            
               Pri določanju roka za vložitev zahtevkov bi se morale upoštevati tržne razmere ter skladnost s postopkom iz člena 195(2) Uredbe (ES) št. 1234/2007.
            
         
               (8)
            
            
               Za lažje upravljanje in nadzor pri sklepanju pogodb je treba določiti minimalne količine proizvodov na posamezen zahtevek.
            
         
               (9)
            
            
               Treba je določiti varščino za zagotovitev, da bodo gospodarski subjekti izpolnili svoje pogodbene obveznosti in da bo imel ukrep želeni učinek na trgu.
            
         
               (10)
            
            
               Izvoz proizvodov iz prašičjega mesa prispeva k ponovni vzpostavitvi ravnotežja na trgu. Zato je treba določbe člena 28(3) Uredbe (ES) št. 826/2008 uporabljati, kadar se obdobje skladiščenja skrajša, če so proizvodi, odpremljeni iz skladišča, namenjeni za izvoz. V skladu z navedenim členom je treba določiti dnevne zneske za zmanjšanje zneska pomoči.
            
         
               (11)
            
            
               Za namen uporabe prvega pododstavka člena 28(3) Uredbe (ES) št. 826/2008 ter zaradi skladnosti in jasnosti za gospodarske subjekte je treba navedeno dvomesečno obdobje izraziti v dnevih.
            
         
               (12)
            
            
               Člen 35 Uredbe (ES) št. 826/2008 določa, da morajo države članice podatke sporočati Komisiji. Ustrezno je opredeliti pravila obveščanja v okviru te uredbe.
            
         
               (13)
            
            
               Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Področje uporabe
   1.   Ta uredba določa zasebno skladiščenje prašičjega mesa po členu 31(1)(f) Uredbe (ES) št. 1234/2007.
   2.   Seznam kategorij proizvodov upravičenih do pomoči in ustrezni zneski so določeni v Prilogi k tej uredbi.
   Člen 2
   Veljavni predpisi
   Če s to uredbo ni drugače določeno, se uporabljajo določbe Uredbe (ES) št. 826/2008.
   Člen 3
   Vložitev zahtevkov
   1.   Od 01.02.2011 se lahko vložijo zahtevki za pomoč za zasebno skladiščenje tistih kategorij proizvodov iz prašičjega mesa, ki so v skladu s členom 1 te uredbe upravičeni do pomoči.
   2.   Zahtevki se nanašajo na obdobje skladiščenja 90, 120, ali 150 dni.
   3.   Vsaka vloga se lahko nanaša zgolj na eno kategorijo proizvodov, navedeno v Prilogi k tej uredbi, z navedbo ustrezne oznake KN iz navedene kategorije.
   4.   Rok za vložitev zahtevkov bo določen v skladu s postopkom iz člena 195(2) Uredbe (ES) št. 1234/2007.
   5.   Vsak zahtevek mora zajemati najmanj količino 10 ton za odkoščene proizvode in 15 ton za druge proizvode.
   Člen 4
   Varščine
   Znesek varščine za polog znaša 20 % zneska pomoči, določenega v stolpcih od 3 do 5 Priloge k tej Uredbi, v skladu s členom 16(2)(i) Uredbe (ES) št. 826/2008.
   Člen 5
   Odprema proizvoda, namenjenega za izvoz, iz skladišča
   1.   Za namen uporabe prvega pododstavka člena 28(3) Uredbe (ES) št. 826/2008 se zahteva iztek 60-dnevnega najkrajšega možnega obdobja skladiščenja.
   2.   Za namen uporabe tretjega pododstavka člena 28(3) Uredbe (ES) št. 826/2008 so dnevni zneski določeni v stolpcu 6 Priloge k tej uredbi.
   Člen 6
   Obveščanje
   Države članice vsak ponedeljek in četrtek najpozneje do 12.00 (po bruseljskem času) Komisiji sporočijo količine proizvodov za katere so bili vloženi zahtevki za sklenitev pogodb.
   Člen 7
   Začetek veljavnosti
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 28. januarja 2011
      
         
            Za Komisijo V imenu predsednika
         
         Dacian CIOLOŞ
         
            Član Komisije
         
      
   
   
      (1)  UL L 299, 16.11.2007, str. 1.
   
      (2)  UL L 223, 21.8.2008, str. 3.
   
      PRILOGA
      
                  Kategorije proizvodov
               
               
                  Proizvodi, za katere je dodeljena pomoč
               
               
                  Znesek pomoči za obdobje skladiščenja
                  (EUR/t)
               
               
                  Dnevni znesek
                  (EUR/t/dan)
               
            
                  90 dni
               
               
                  120 dni
               
               
                  150 dni
               
            
                  1
               
               
                  2
               
               
                  3
               
               
                  4
               
               
                  5
               
               
                  6
               
            
                  
                     Kategorija 1
                  
               
            
                  ex 0203 11 10
               
               
                  polovice trupov brez prednjih nog, repov, ledvic, potrebušine in hrbtenjače (1)
                  
               
               
                  376
               
               
                  398
               
               
                  420
               
               
                  0,74
               
            
                  
                     Kategorija 2
                  
               
            
                  ex 0203 12 11
               
               
                  šunke
               
               
                  416
               
               
                  435
               
               
                  455
               
               
                  0,65
               
            
                  ex 0203 12 19
               
               
                  plečeta
               
            
                  ex 0203 19 11
               
               
                  prednji deli
               
            
                  ex 0203 19 13
               
               
                  ledja z vratom ali brez vratu ali vratovi posebej, ledja z bokom ali brez boka (2)
                      (3)
                  
               
            
                  
                     Kategorija 3
                  
               
            
                  ex 0203 19 55
               
               
                  šunke, plečeta, prednji deli, ledja z vratom ali brez vratu, ali vratovi posebej, ledja z bokom ali brez boka, brez kosti (2)
                      (3)
                  
               
               
                  459
               
               
                  479
               
               
                  499
               
               
                  0,67
               
            
                  
                     Kategorija 4
                  
               
            
                  ex 0203 19 15
               
               
                  prsi s potrebušino, cela ali pravokotno prirezana
               
               
                  343
               
               
                  362
               
               
                  381
               
               
                  0,65
               
            
                  
                     Kategorija 5
                  
               
            
                  ex 0203 19 55
               
               
                  prsi s potrebušino, cela ali pravokotno prirezana, brez kože in reber
               
               
                  369
               
               
                  389
               
               
                  408
               
               
                  0,66
               
            
                  
                     Kategorija 6
                  
               
            
                  ex 0203 19 55
               
               
                  deli, ki ustrezajo „srednjim delom“, s kožo ali maščobo ali brez kože ali maščobe, brez kosti (4)
                  
               
               
                  373
               
               
                  395
               
               
                  416
               
               
                  0,73
               
            
         (1)  Pomoč se lahko dodeli tudi za polovice trupov, pripravljene kot „wiltshirski deli“, tj. brez glave, ličnic, rilca, nog, repa, trebušnega sala, ledvic, svinjske ribice, lopatice, grodnice, hrbtenice, medenice in trebušne prepone.
      
         (2)  Ledja in vratovi so lahko s kožo ali brez nje, vendar debelina maščobe, ki se drži kože, ne sme presegati 25 mm.
      
         (3)  Dogovorjena količina lahko zajema kakršno koli kombinacijo navedenih proizvodov.
      
         (4)  Enako pripravljeni kot pri proizvodih, ki spadajo pod oznako KN 0210 19 20.